אוסטרליה באירוויזיון 2024

אוסטרליה השתתפה באירוויזיון 2024, שהתקיים במאלמה שבשוודיה, עם השיר "One Milkali (One Blood)" בביצוע הצמד האוסטרלי אלקטריק פילדס. תאגיד השידור האוסטרלי, Special Broadcasting Service‏ (SBS), בחר באופן פנימי את נציגת המדינה ואת השיר אותו היא ביצעה באירוויזיון. אלקטריק פילדס עלו על בימת חצי הגמר הראשון, שנערך ב-7 במאי, וכשלו בניסיון להעפיל לשלב הגמר. מאוחר יותר התברר כי הם דורגו במקום ה-11 עם 41 נקודות. זו הייתה הפעם השנייה בה אוסטרליה לא העפילה לשלב הגמר. הפעם הראשונה אירעה באירוויזיון 2021, אז נשלחה מונטיין עם השיר "Technicolour". ערך מורחב – אוסטרליה באירוויזיון תאגיד השידור האוסטרלי SBS משדר בקביעות את תחרות האירוויזיון מאז 1983. בשל קשריה התרבותיים והאתניים החזקים בין המדינה ליבשת אירופה, החלו מאמצים להצטרפותה של אוסטרליה לתחרות. בשנת 2014 ביצעה הזמרת ג'סיקה מאובוי, לימים נציגת המדינה באירוויזיון 2018, את השיר "Rainmaker" של אמילי דה פורסט בחצי הגמר השני של אירוויזיון 2014. במרוצת השנים יצגו מספר זמרים ממוצא אוסטרלי מדינות אחרות באירופה דוגמת אוליביה ניוטון ג'ון, ג'וני לוגן, ג'ינה ג'י וג'יין קומרפורד כסולן הלהקה הגרמנית טקסס לייטנינג. לרגל המהדורה ה-60 של האירוויזיון, הוזמן תאגיד השידור האוסטרלי להשתתף בו. SBS, שהיה חבר חלקי באיגוד השידור האירופי, נענה לבקשתו, ושלח את גיא סבסטיאן עם השיר "Tonight Again". כדי לא לפגוע בסיכוי העפלה של מדינות אירופה, אוסטרליה, לצד אוסטריה המארחת ו"ארבע הגדולות" עלתה אוטומטית לגמר. היא הגיעה למקום החמישי עם 196 נקודות. בעקבות המיקום הגבוה, הצטרפה אוסטרליה לאירוויזיון באופן רשמי. באירוויזיון 2016 חויבו האוסטרלים לעבור את שלב חצי הגמר כמקובל. ב-12 בפברואר אותה השנה חתמה SBS עם איגוד השידור האירופי, המאפשר לה להשתתף בתחרות עד 2023. נציגת המדינה לאירוויזיון 2021, מונטיין, כשלה בניסיון להעפיל לשלב גמר התחרות. באירוויזיון 2023 נשלחה להקת וויאג'ר עם השיר "Promise", שסיים במקום התשיעי עם 151 נקודות. ב-21 בספטמבר 2023 חשף SBS כי הוא מנהל שיחות עם ה-EBU בדבר השתתפותה של אוסטרליה באירועי האירוויזיון העתידיים, זאת לאחר שהחוזה המשותף שלהם עד 2023 פג. ב-5 בדצמבר 2023 נחשפה רשימת המדינות המשתתפות באירוויזיון 2024, בה נכללה אוסטרליה. ב-15 בפברואר 2024 הודיע תאגיד השידור האוסטרלי כי הוא בחר באופן פנימי את האמן שייצג את המדינה בעונת האירוויזיון הקרובה. עוד נחשף כי השיר שלו ייצא לאור ב-6 במרץ, אז נודע כ-"One Milkali (One Blood)" בביצוע אלקטריק פילדס. הצמד כבר ניסה לייצג את אוסטרליה באירוויזיון 2019, והגיע למקום השני ב-Eurovision – Australia Decides עם השיר "2000 and Whatever".‏‏ "One Milkali (One Blood)" היה השיר הראשון באירוויזיון שהכיל מילים בשפה היאנקוטייטיירה. על מנת לקדם את השיר לקראת התחרות אישר הצמד את השתתפותו במסיבת האירוויזיון בקופנהגן ב-4 במאי. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌אוסטרליה שובצה לחלקו השני של חצי הגמר הראשון, שהתקיים ב-7 במאי. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוסטרליה הופיעה כמדינה ה-13, לפני פורטוגל ואחרי אזרבייג'ן. שני חצאי הגמר והגמר שודרו בערוץ SBS. בנוסף, כל ערבי התחרות הועלה לפלטפורמה המקוונת SBS On Demand של תאגיד השידור האוסטרלי. פרשנות הוגשה מפי מיף ורהארסט וג'ואל קריזי. קורטני אקט סיפקה את קטעי "מאחורי הקלעים" בשידור. ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. אוסטרליה בחרה להציג את גיא סבסטיאן, נציג המדינה לאירוויזיון 2015, שדורג במקום החמישי, ואת קייט מילר-היידקי, נציגת המדינה לאירוויזיון 2019, שדורגה במקום התשיעי. אלקטריק פילדס השתתפו בחזרות טכניות למופע ב-28 באפריל וב-1 במאי. לאחר מכן השתתפו בעוד שלוש חזרות גנרליות ב-6 וב-7 במאי. הופעתם של אלקטריק פילדס מתחילה בצילום של זכריה פילדינג על רקע שחור, כשהוא מואר באורות בצבעי הקשת. עם התקדמות השיר זזה המצלמה מעט אחורה, ומראה את מייקל רוס מאחורי פילדינג מנגן בסינתיסייזר. פילדינג לובש שמלה לבנה עם עיטורים בכתפיים. הבמה מוארת בצבעי אדום, בורדו, צהוב וחום. לאחר הקרנת סרטון קצר על המסך הגדול בבמה מצטרפים לפילדינג שלושת זמרי הליווי: ברנדן מקלין, אליסון ג'ייסי וסימי ואוטה. מאוחר יותר עולה לבמה נגן הדידג'רידו פרד לאונה. לאחר התחרות הצהיר לאונה כי הציור שצייר על בטנו הוא אבטיח בין שני נהרות – סמל המאבק לעצמאות הרשות הפלסטינית. בסוף המופע הוכרז כי אוסטרליה סיימה את הערב בין חמש המדינות, שכשלו בניסיון להעפיל לשלב הגמר. מאוחר יותר התברר כי אוסטרליה דורגה במקום ה-11 עם 41 נקודות. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים האוסטרלי הורכב מאלפי ג'יימס ארקוקי, מייסון לצ'לן ואטס, ג'יין ברברה אלברט, מיגן ורסרי לואודר ומיה אליזבת' רודריגז. בחצי הגמר הראשון הגיעה אוסטרליה למקום ה-11 עם 41 נקודות, ולא העפילה לשלב הגמר. אף מדינה לא העניקה לאוסטרליה את "12 הנקודות" בחצי הגמר. אוסטרליה העניקה בגמר את 12 הנקודות שלה לאירלנד (שופטים) ולישראל (קהל). מגיש ההצבעה מטעם אוסטרליה היה דני אסטרין, שייצג את אוסטרליה באירוויזיון 2023 כחלק מלהקת וויאג'ר. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מדיה וקבצים בנושא אוסטרליה באירוויזיון 2024 בוויקישיתוף הולנד נפסלה כמה שעות לפני הגמר. Vincent, Peter (2014-05-08). "Jessica Mauboy performs at Eurovision Song Contest". The Sydney Morning Herald (באנגלית). נבדק ב-2021-10-28. "Eurovision Song Contest invites Australia to join 'world's biggest party'". the Guardian (באנגלית). 2015-02-10. נבדק ב-2021-10-28. Eurovision 2021 : comment l'Australie est devenue accro au concours, suivi par des millions de fans en pyjama Australia to compete in the 2015 Eurovision Song Contest "Australia secures spot in Eurovision for the next five years". Eurovision.tv (באנגלית בריטית). 2019-02-12. נבדק ב-2021-10-28. "Australia fails to qualify for the final of Eurovision for first time". Eurovisionworld (באנגלית בריטית). 2021-05-18. נבדק ב-2021-10-28. Jiandani, Sanjay (2023-09-21). "Australia: Future Eurovision participation under discussion". ESCToday. נבדק ב-2023-09-21. "Eurovision 2024: 37 broadcasters head to Malmö". Eurovision.tv. EBU. 5 בדצמבר 2023. נבדק ב-6 בדצמבר 2023. {{cite web}}: (עזרה) Diaz, Sebastian (15 בפברואר 2024). "Strewth! Australia to announce their 2024 Eurovision entrant on March 6". Wiwibloggs. נבדק ב-15 בפברואר 2024. {{cite web}}: (עזרה) Van Waarden, Franciska (4 במרץ 2024). "Australia: SBS Publishes Preview of Eurovision 2024 Entry". Eurovoix. נבדק ב-4 במרץ 2024. {{cite web}}: (עזרה) "AUSTRALIA: Electric Fields will fly to Malmö with 'One Milkali (One Blood)'!" (באנגלית). OGAE Greece. 2024-03-05. נבדק ב-2023-03-05. "Electric Fields to represent Australia in Malmö". Eurovision.tv (באנגלית). EBU. 2024-03-05. נבדק ב-2024-03-05. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) ESC, Eurovision 2024: Semi-Final Running Orders revealed!, ‏26 במרץ 2024 (באנגלית) Granger, Anthony (2024-04-11). "Australia: Courtney Act Joins SBS' Eurovision Coverage". Eurovoix. נבדק ב-2024-04-11. "Eurovision 2024: Rehearsal Schedule". Eurovisionworld. 25 באפריל 2024. נבדק ב-25 באפריל 2024. {{cite web}}: (עזרה) Farren, Neil (28 באפריל 2024). "Australia: All the Details About Electric Fields' First Rehearsal". Eurovoix. נבדק ב-29 באפריל 2024. {{cite web}}: (עזרה) Stephenson, James (3 במאי 2024). "Australia: More Information About Electric Fields' Eurovision Performance". Eurovoix. נבדק ב-3 במאי 2024. {{cite web}}: (עזרה) ערן סויסה, אבטיח על החזה: הנציג האוסטרלי באירוויזיון הצטרף למחאה נגד ישראל, באתר ישראל היום, 8 במאי 2024 "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) [hhttps://eurovision.tv/event/malmo-2024/grand-final/jury "Juries in the Grand Final of Malmö 2024"]. European Broadcasting Union (EBU). Eurovision 2024 Results: Voting & Points "Voyager lead singer Danny Estrin is Australia's Spokesperson for the 2024 Eurovision Song Contest jury". SBS. 10 במאי 2024. נבדק ב-10 במאי 2024. {{cite web}}: (עזרה) "Results of the First Semi-Final of Malmö 2024 – Australia". European Broadcasting Union (EBU). נבדק ב-24 במאי 2024. {{cite web}}: (עזרה) "Eurovision 2024 Final Juries". eurovision.tv. European Broadcasting Union. נבדק ב-12 במאי 2024. {{cite web}}: (עזרה) Malmö 2024, אתר האירוויזיון